alexandrainst/scandi-wiki huggingface dataset:
Christkind

Christkind eller Christkindl eller Christkondel (tysk: Kristusbarnet) er tradisjonelt den som deler ut julegavene i Østerrike, Tsjekkia, Kroatia, deler av Tyskland, Arcace i Frankrike, Italia, Liechtenstein, Portugal, Sveits, Slovakia, Ungarn, Frankrike, deler av spansktalende Latin-Amerika, samt deler av Brasil og i Acadia-regionen i Louisiana i USA. I Italia taler man om Gesù Bambino og i Portugal Menino Jesus (italiensk henholdsvis portugisisk for Jesusbarnet), og i Ungarn Jézuska (ungarsk for Lille Jesus), i Slovakia Ježiško (Lille Jesus) og i Tjekkia Ježíšek (Lille Jesus).

Da Martin Luther gjennomførte den protestantiske reformasjonen forsøkte man å redusere helgeners og i denne sammenheng den hellige Nikolaus' betydning, og mange protestanter gikk da over fra Nikolaus til Christkind eller Christkindel som gaveutdeler, og datoen ble endret fra 6. desember til julaften. 

Christkind er velkjent blant tyske barn, men har ganske få likheter med Jesusbarnet i Betlehem.  

Christkind-tradisjonen ble også tatt i bruk av katolikker på 1800-tallet, og samtidig som Christkind ble erstattet av mer eller mindre sekulære versjoner av Sankt Nikolaus/julenissen hos protestantene, men slik at juleaften eller julenatt ble opprettholdt som gavedag.

Referanser

Eksterne lenker 
 

 Landesarchiv Baden-Württemberg: An das liebe Christkind im Himmelreich.  Weihnachtswünsche adeliger Kinder vor hundert Jahren.
 Welt der Naturwissenschaften: Martin Luthers Christkind
 Christoph Landolt: Nikolaus, Christkind, Weihnachtskind, Neujahrkind, Mutti, Pelzer & Santa Claus, in: «Wortgeschichten», hrsg. von der Redaktion des Schweizerischen Idiotikons.

Fiktive julefigurer
Juleskikker
Anže Lanišek

Anže Lanišek (født 20. april 1996) er en slovensk skihopper. Han var blant annet med på det slovenske laget som tok en andreplass i sesongåpningen 2015/2016. Lanišek tok sin første pallplass i verdenscupen da han i sesongåpningen 2019/20 ble nummer to i Malinkabakken i Wisła 24. november 2019.

Referanser

Eksterne lenker 
 

Slovenske skihoppere
Deltakere under Vinter-OL for ungdom 2012
Personer fra Ljubljana
Deltakere under Ski-VM 2017
Deltakere under Ski-VM 2019
Deltakere under Ski-VM 2021
Deltakere for Slovenia under Vinter-OL 2022
Skihoppere under Vinter-OL 2022
Lexikon verfolgter Musiker und Musikerinnen der NS-Zeit

Lexikon verfolgter Musiker und Musikerinnen der NS-Zeit (LexM) er et biografisk musikkleksikon over profesjonelle musikere som ble utsatt for nazistenes represjonsapparat.

Den rasistisk, kulturelt og/eller politisk motiverte forfølgelsen av musikere, ledet til en grunnleggende endring av det tyske musikklivet. De samlede biografiene i LexM viser forskningsfeltets kulturelle relevans: naziregimet påvirket yrkeskarrierer gjennom oppsigelser og yrkesforbud, og fordrivelse, deportasjon, fengsling, tortur og mord var vanlige tiltak. Enkelte musikere kunne fortsette sin yrkesutøvelse utenfor Tyskland og noen vendte tilbake etter krigen, likevel førte forfølgelsene til at virkeområdet og forholdene musikken ble skapt under ble endret.

Leksikonet ble opprettet i 2005 og utarbeides av Universität Hamburg. For at flest mulig skal kunne benytte leksikonet er det gjort fritt tilgjengelig online, og tekstene kan brukes så sant kilde angis.

Referanser

Litteratur 
 Stefan Drees: Wider das Vergessen: Das Lexikon verfolgter Musiker und Musikerinnen der NS-Zeit als biografische Online-Datenbank, bidrag i Neue Zeitschrift für Musik, utgave 5/2006, online på musikderzeit.de
 Sophie Fetthauer: Lexikon verfolgter Musiker und Musikerinnen der NS-Zeit. Beretning over leksikonet på mr-Mitteilungen, nr. 75, mai 2011, s. 1–9

Eksterne lenker 
 Projektets webside, Musikwissenschaftlichen Institut ved Universität Hamburg
 Sophie Fetthauer: Biographical Dictionary of Persecuted Musicians 1933–1945. Artikkel på websiden til The Orel Foundation

Nettleksika
Tyskspråklige oppslagsverk
Musikkleksika
MSC

MSC kan vise til:

 Manchester Ship Canal
 Marine Stewardship Council
 Master of science
 Den internasjonale sikkerhetskonferanse (Munich Security Conference)
 Military Sealift Command
 Mediterranean Shipping Company
 MSC Malaysia
Licitar

Licitar (kroatisk flertallsform: licitari) er et tradisjonelt hjerteformet bakverk fra Zagreb og det nordlige Kroatia. De gis ofte som en dekorativ gave ved spesielle høytider som bryllup, alle hjerters dag og fødselsdager. Licitarhjerter er også en vanlig juledekorasjon som henges i juletreet ved jul i Kroatia. 

I 2010 ble produksjonsprosessen av licitarhjerter i nordlige Kroatia oppført på Unescos liste over menneskehetens immaterielle kulturarv.

Historie 
Tradisjonen å lage licitarer strekker seg fra 1300-tallet. Licitarprodusentene ble kalt medičari og var høyt aktede i samfunnet. Produksjonsprosessen ble lært videre fra generasjon til generasjon og var opprinnelig mannsarbeid. Tradisjonen ble kjent og spredt over hele Kroatia etter at mange katolske pilegrimer førte med seg licitarer hjem etter å ha valfartet til Marija Bistrica der lokale produsenter solgte dem til besøkerne.

Referanser

Eksterne lenker 
 

Immateriell kulturarv
Bakst
Julekaker
Kroatisk kultur
Oddleiv Eidjord

Oddleiv Edgar Eidjord (1926–2022) var en norsk sivilingeniør fra Høvåg. Han studerte skips og maskinteknikk på Kungliga Tekniska högskolan i Stockholm.

Eidjord sto for byggingen av to lokale ruteskip for Vesteraalens Damskipsselskap og ble senere ansatt ved selskapets kontor i Stokmarknes. 

I 1958 ble Eidjord ansatt i Leif Høegh som inspektør med base i Kiel, Gøteborg, Palermo m.fl.

Fra 1961 ble det hjemmekontor i Leif Høegh, Parkveien 55, med oppgave som teknisk tilsyn av seilende skip og nybygg. Dette medførte en utstrakt reisevirksomhet i Europa, Amerika og Asia.                        

I 1970 sluttet Eidjord i rederiet, de siste 4 årene som Technical Manager for rederiets 40 seilende skip. Etter et par år som teknisk konsulent ble firmaet Maritime Protection AS etablert, med spesialisering på nøytralgassanlegg. Dette førte til en rivende utvikling, med blant annet egne produksjonsanlegg i Singapore. I 1984 ble et samarbeid med Monsanto etablert for bruk av deres fiberteknologi som førte til at Monsanto gjennom deres firma Air Products kjøpte Maritime Production i 1985.

Pg.a. stadig større behov for kontor og verksted, ble Lumber Co kjøpt I 1975. Denne bedriften er under tiden blitt utviklet til et rent eiendomsselskap, med større antall bygg. 

Oddleiv Edgar Eidjord ble tildelt Kongens fortjenstmedalje i gull 1. juli 1987 for sin innsats ved å opparbeide arbeidsplasser basert på norsk evne til nytenkning og organisasjon, koplet til bevisst markedsføring verden over.
Ved bedrifsetablering på grunnlag av teknologi med eksportsalg på over kr. 500 millioner i løpet av 16 år. (1986)
Ved å ha gjort norske produkter og tjenester verdsatt på fire kontinenter og derved bidratt til å øke Norges ry.

Referanser 

Kongens fortjenstmedalje i gull
Anne Pedersen

Anne Pedersen er navnet til flere personer.

I 2022 var det 451 kvinner som hadde Anne Pedersen som sitt første fornavn og etternavn i Norge. Av disse var det 61 kvinner som hadde Anne Pedersen som sitt eneste fornavn og etternavn. I Danmark var det per 1. januar 2022  kvinner med navnet Anne Pedersen.

Kjente personer:
 Anne Rygh Pedersen (født 1967), norsk politimester og politiker, ordfører i Tønsberg
 Anne Pedersen (designer) (født 1968), norsk kostymedesigner
 Anne Marie Pedersen (badmintonspiller) (født 1980), dansk badmintonspiller
 Anne Mette Pedersen (født 1992), dansk håndballspiller

Samtidig var det 69 kvinner som hadde Anna Petersen som sitt første fornavn og etternavn. I Danmark var det 868 kvinner som het Anna Petersen.

Referanser 

Vanlige navn i Norge
Verdensmesterskapet i sommerskiskyting

Verdensmesterskap i sommerskiskyting har blitt avholdt årlig siden 1996.

Skogsløp

Menn

Normaldistanse (6 km)
Denne øvelsen ble kun avholdt i 1996.

Sprint (4 km)

Jaktstart (6 km)
Denne øvelsen ble ikke avholdt i 2007.

Fellesstart (6 km)
Denne øvelsen ble første gang avholdt i 2003. Den ble ikke avholdt i 2006, og siste gang avholdt i 2007.

Stafett (4 × 4 km)
Denne øvelsen ble første gang avholdt i 1997 og siste gang i 2005. Fra 1997 til 2002 var distansen 4 × 6 km.

Kvinner

Normaldistanse (4 km)
Denne øvelsen ble kun avholdt i 1996.

Sprint (3 km)
Fra 1996 til 2002 var distansen på 4 km.

Jaktstart (5 km)
Fra 1997 til 2002 var distansen på 6 km. Øvelsen ble ikke avholdt i 2007.

Fellesstart (5 km)
Denne øvelsen ble første gang avholdt i 2003. Den ble ikke avholdt i 2006, og siste gang avholdt i 2007.

Stafett (4 × 3 km)
Denne øvelsen ble første gang avholdt i 1997 og siste gang i 2005. Fra 1997 til 2002 var distansen 4 × 4 km.

Blandet

Stafett (2 × 3 km + 2 × 4 km)
Denne øvelsen ble kun avholdt i 2006 og 2007.

Rulleski

Herrer

Sprint (10 km)

Jaktstart (12.5 km)

Kvinner

Sprint (7.5 km)

Jaktstart (10 km)

Blandet

Stafett (2 × 6 km + 2 × 7.5 km)

Se også 
 VM i skiskyting

VM i sommerskiskyting
Repeterende arrangementer etablert i 1996
Frank O’Mara

Frank O'Mara (født 17. juli 1960) er en irsk tidligere friidrettsutøver som spesialiserte seg i mellomdistanseløp. 

Han representerte landet sitt under Sommer-OL 1984 i Los Angeles, der han ble utslått i de innledende rundene på 1500 meter .

Referanser

Eksterne lenker 
 

Irske mellomdistanseløpere
Irske langdistanseløpere
Deltakere for Irland under Sommer-OL 1984
Friidrettsutøvere under Sommer-OL 1984
Deltakere for Irland under Sommer-OL 1988
Friidrettsutøvere under Sommer-OL 1988
Deltakere for Irland under Sommer-OL 1992
Friidrettsutøvere under Sommer-OL 1992
Fødsler i 1960
Paul Donovan

Paul Donovan (født 11. juli 1963) er en irsk tidligere friidrettsutøver som spesialiserte seg i mellomdistanseløp. 

Han representerte landet sitt under Sommer-OL 1984 i Los Angeles, der han ble utslått i de innledende rundene på 1500 meter .

Referanser

Eksterne lenker 
 

Irske mellomdistanseløpere
Deltakere for Irland under Sommer-OL 1992
Friidrettsutøvere under Sommer-OL 1992
Deltakere for Irland under Sommer-OL 1984
Friidrettsutøvere under Sommer-OL 1984
Fødsler i 1963
Faouzi Lahbi

Faouzi Lahbi (født 2. mars 1960) er en marokkansk tidligere friidrettsutøver som spesialiserte seg i mellomdistanseløp. 

Han representerte landet sitt under Sommer-OL 1984 i Los Angeles, der han ble utslått i de innledende rundene på 1500 meter .

Referanser

Eksterne lenker 
 

Marokkanske mellomdistanseløpere
Deltakere for Marokko under Sommer-OL 1984
Friidrettsutøvere under Sommer-OL 1984
Deltakere for Marokko under Sommer-OL 1988
Friidrettsutøvere under Sommer-OL 1988
Fødsler i 1960
Jiydeş İdirisova

Jiydeş İdirisova (kirgisisk: Жийдеш Идирисова; født 19. januar 1985 i Naryn) er en kirgisisk vokalist og låtskriver. Hun ble internasjonalt kjent da hun ble den tredje vinneren av Tyrkvisjonens sangkonkurranse i 2015. 

Etter å ha ha drevet med sang siden barndommen, startet İdirisovas karriere da hun ble tatt inn som medlem i gruppa Kerben. Senere var hun et medlem av gruppa Artek i over seks år før hun i 2014 startet hun opp sin solokarriere. Senere samme år ga hun ut melodien «Sen». Etter å ha vunnet Kirgisistans nasjonale Turkvizyon-finale i 2015 med popsangen «Kim bilet» vant hun den internasjonale konkurransen i desember samme år.

I 2014 hadde Jiydeş İdirisova en mindre rolle i filmen Bolsjie ljudi: Zjol Inclusive. İdirisova er medlem av det kirgisiske KVN-laget «Asia MIX».

Singelutgivelser 

 2016: «Éki kanat» («Эки канат»), med Ajyma Ajyltsjijeva
 2015: «Omur» («Омур»)
 2015: «Kim bilet» («Ким билет»)
 2015: «Éki jurok» («Эки журок»)
 2014: «Sen» («Сен»)

Referanser 

Kirgisiske musikere
Vinnere av Tyrkvisjonens sangkonkurranse
Personer fra provinsen Naryn
Michael Hillardt

Michael Hillardt (født 22. januar 1961) er en australsk tidligere friidrettsutøver som spesialiserte seg i mellomdistanseløp. 

Han representerte landet sitt under Sommer-OL 1984 i Los Angeles, der han ble utslått i semifinalen på 1500 meter.

Referanser

Eksterne lenker 
 

Australske mellomdistanseløpere
Deltakere for Australia under Sommer-OL 1984
Friidrettsutøvere under Sommer-OL 1984
Fødsler i 1961
Deltakere for Australia under VM i friidrett innendørs 1985
Greta Aune Jotun

Greta Aune Jotun (født 17. november 1945) er en norsk forfatter og billedkunstner, bosatt i Ranheim i Trøndelag.

De skjønnlitterære barne- og ungdomsbøkene kan plasseres i sjangeren psykologisk realisme, og i flere av bøkene tar hun opp problematikk i forhold til kristen tro og tvil. Hun har også utgitt en roman for voksne og bøker med kristne tekster. Hun er medlem av Norske Barne- og Ungdomsbokforfattere.

Aune Jotun har hatt en rekke separatutstillinger innen billedkunst, og har deltatt i mange gruppe- og kollektivutstillinger.

I pressen har hun uttalt seg skarpt mot salgspolitikken til Normisjons og Det Norske Misjonsselskaps kjede Bok og media. Hun har uttalt seg svært kritisk til homoaktivisme, skarpt mot selvbestemt abort
 og var blant dem som protesterte da NRK i 2010 kuttet fedrelandssalmen i radio P1 søndag morgen. I 2019 vakte hun oppsikt ved å ta til orde for avvikling av organisert barneidrett.

Bibliografi 
 Jeg er Mandelblomst!, barnebok, Lunde Forlag (1985)
 Hører du havet synge, Maria?, ungdomsbok, Lunde Forlag (1986)
 Tvillingene og den hvite hesten, barnebok, Lunde Forlag (1987)
 Bare pyton?, ungdomsbok, Lunde Forlag (1988)
 Blått er ikke kjærlighet, ungdomsbok, Lunde Forlag (1990)
 Lille søster Siv, barnebok, Lunde Forlag (1990)
 Ishockeygutten, ungdomsbok, Damm (1993)
 Kommer du Tonje?, ungdomsbok, Lunde Forlag (1995)
 Tuva, ungdomsbok, Aschehoug (1996)
 Trusesangeren, barnebok, Damm (2001)
 Våk og be, bønnebok, kristne tekster, Kolofon Forlag (2014)
 Fobigeni, jippi!, barnebok, Kolofon Forlag (2015)
 Hjertetid, andaktsbok for alle aldersgrupper, Kolofon Forlag (2015)
Roman for voksne, utgitt under psevdonym (2016)
Jagerfly på vingene, barnebok, Kolofon Forlag (2017)
Sju spor til skeivhet, e-bok, sakprosa, Kolofon Forlag (2019)
Hjertetid, nytt opplag/nytt format (2020)

Referanser

Eksterne lenker 
 Presentasjon av Greta Aune Jotun i Forfatterkatalogen på Forfattersentrums nettsider
 Presentasjon av Greta Aune Jotun hos Trøndersk Forfattarlag

Norske barnebokforfattere
Glittreklinikken

Glittreklinikken var et landsdekkende privat sykehus i Hakadal for utredning, behandling og rehabilitering av pasienter med lungesykdommer. Sykehuset var Norges største institusjon for lungerehabilitering med 96 pasientplasser og rundt 1100 pasienter i året; sykehuset tok særlig imot pasienter med astma, kronisk bronkitt og emfysem. Glittreklinikken holdt til i tidligere Glittre sanatorium. 

Sykehuset ble lagt ned våren 2018 og slått sammen med LHL-sykehuset Gardermoen i Ullensaker. Det nye LHL-sykehuset Gardermoen har samlet tilbudene fra LHL-klinikkene på Feiring og Glittre – med rehabilitering til hjerte- lunge og kreftpasienter, søvnutredning, hjertekirurgi og invasiv kardiologi. I tillegg til nye medisinske og kirurgiske tjenester, som ortopedi og fedmekirurgi.

Referanser

Eksterne lenker 
 Offisielt nettsted LHL-klinikken Gardermoen

Private sykehus i Norge
Nittedals historie
Bernhard Ellefsen

Bernhard Ellefsen (født 1984) er en norsk litteraturkritiker i Morgenbladet.

Ellefsen kommer fra Fredrikstad, studerte ved Universitetet i Bergen og skrev en masteroppgave om Philip Roth i 2008. Fra samme år har han skrevet bokanmeldelser i Morgenbladet. Han har også skrevet artikler for Vinduet, Vagant og Prosopopeia. I 2014 ble han kåret til «Årets litteraturkritiker» av Norsk Kritikerlag, og i 2016 vant han Arne Hestenes’ journalistpris. Ellefsen har også skrevet boken Imot døden. Om fortvilelsens litterære fellesskap som kom ut på forlaget Cappelen Damm i 2018.

Referanser

Eksterne lenker 
 Hjemmeside

Norske litteraturhistorikere og litteraturkritikere
Personer fra Fredrikstad kommune
Fødsler i 1984
Fotball under Panamerikanske leker 1975

Fotball under Panamerikanske leker 1975. Fotball var en av flere sporter under de sjuende Pan Amerikanske leker som ble arrangert i Mexico by i Mexico fra 12. til 26. oktober 1975. Det var kun en turnering for menn, tretten lag deltok

Medaljer

Eksterne lenker
  Panamerikanske leker 1975

 

Panamerikanske leker 1975
Fotball under Panamerikanske leker
Fotball i 1975
Fotball i Mexico
Fotball under Panamerikanske leker 1979

Fotball under Panamerikanske leker 1979. Fotball var en av flere sporter under de åttende Panamerikanske leker som ble arrangert i San Juan i Puerto Rico i perioden 1. til 15. juli 1979. Det var kun en turnering for menn. Brasil vant finalen med 3-0 over Cuba.

Medaljer

Eksterne lenker
  Panamerikanske leker 1979 

 
 

Panamerikanske leker 1979
Fotball under Panamerikanske leker
Fotball i 1979
Fotball på Puerto Rico
Blåbærmyra

Fagernes Idrettspark, Blåbærmyra er et idrettsanlegg på Fagernes i Nord-Aurdal, som brukes av Fagernes Idrettslag og Valdres Fotballklubb til henholdsvis friidrett og fotball.

Historikk
25. april 1994 ble anlegget overtatt av Nord-Aurdal kommune og et klubbhus for Fagernes Idrettslag ble ferdigstilt to år senere.

Ungdomsmesterskapet i friidrett 2004 som ble tildelt Fagernes Idrettslag i 2002, ble arrangert på Blåbærmyra.

Høsten 2005, ble det anlagt kunstgress på grusbanen etter initiativ fra SAFK Fagernes.

Referanser

Eksterne lenker 
 
 Gjensidigebanen - Nordic Stadiums

Fotballstadioner i Norge
Friidrettsarenaer i Norge
Idrettsanlegg i Innlandet
Byggverk i Nord-Aurdal
Sport i Nord-Aurdal
Babacar Niang

Babacar Niang (født 9. september 1958) er en senegalesisk tidligere friidrettsutøver som spesialiserte seg i mellomdistanseløp. 

Han representerte landet sitt under Sommer-OL 1984 i Los Angeles, der han ble utslått i de innledende rundene på 800 meter .

Referanser

Eksterne lenker 
 

Senegalesiske mellomdistanseløpere
Deltakere for Senegal under Sommer-OL 1984
Friidrettsutøvere under Sommer-OL 1984
Deltakere for Senegal under Sommer-OL 1988
Friidrettsutøvere under Sommer-OL 1988
Deltakere for Senegal under Sommer-OL 1992
Friidrettsutøvere under Sommer-OL 1992
Fødsler i 1958
Federica Del Buono

Federica Del Buono (født 12. desember 1994 i Vicenza) er en italiensk friidrettsutøver og terrengløper. Hun har bronse på 1500 meter fra EM i friidrett innendørs 2015 som fremste internasjonale meritt, og hun ble italiensk mester på samme distanse i 2014.

Idrettskarriere

2011
Del Buono fikk gull på 800 meter og 4 × 400 meter stafett ved det italienske studentmesterskapet i friidrett i 2011. Hun deltok også ved studentmesterskapet i terrengløp, der hun endte på 55.-plass.

2012
I det italienske juniormesterskapet innendørs i 2012 kom hun på annenplass på 800 meter. Hun deltok i VM i friidrett 2012, men ble slått ut i innledningsheatet på 1500 meter. I det italienske juniormesterskapet i terrengløp kom hun på sjetteplass. 

I det italienske juniormesterskapet i friidrett vant Del Buono 1500 meter, med tiden 4:35,84. Hun deltok i juniorklassen i EM i terrengløp 2012, der hun kom på 40.-plass individuelt og ellevteplass i lagkonkurransen.

2013
Hun ble italiensk juniormester innendørs på både 800 og 1500 meter i februar 2013. Hun ble også juniormester på 6 km terrengløp. 

Internasjonalt deltok hun i EM i terrengløp 2013, der hun kom på 25.-plass på 4 km og fjerdeplass i lagkonkurransen, i klassen for junior.

2014
I det italienske U23-mesterskapet (promesse) i terrengløp 2014 vant hun gull individuelt. Hun vant 1500 meter i det italienske U23-mesterskapet utendørs i juni, og hun vant også samme distanse i det italienske mesterskapet utendørs for senior.

Hun vant 1500 meter i U23-middelhavslekene 2014, med tiden 4:14,20, foran Gamze Bulut og Bianca Fernandez. Hun deltok også i EM i friidrett 2014 i Zürich, der hun kom på femteplass på 1500 meter, med ny personlig rekord på 4.07,49.

2015
I februar 2015 ble hun italiensk U23-mester innendørs, på både 800 og 1500 meter. I det italienske mesterskapet innendørs for senior kom hun på annenplass på 3000 meter, kun slått av Giulia Alessandra Viola. Hun deltok også i EM i friidrett innendørs 2015 i Praha, der hun kom på tredjeplass på 1500 meter, et drøyt sekund bak Angelika Cichocka som kom på annenplass.

I desember deltok hun i U23-klassen i EM i terrengløp 2015, der hun kom på syvendeplass individuelt, på 6 km, og Italia fikk her bronse i lagkonkurransen.

2021 
I 2021 representerte hun Italia på øvelsen 1500 meter under Sommer-OL 2020 arrangert i Tokyo der hun løp forsøksheat, men ikke kvalifiserte seg til semifinalen.

Referanser

Eksterne lenker 
 
  Profil hos European Athletics
  Profil hos All-Athletics 
  Profil hos FIDAL (Det italienske friidrettsforbundet)
  Profil hos ARRS (Association of Road Racing Statisticians)
  Profil hos The-Sports.org

Italienske mellomdistanseløpere
Italienske terrengløpere
Italienske mestere i friidrett
Personer fra Vicenza
Deltakere for Italia under Sommer-OL 2020
Friidrettsutøvere under Sommer-OL 2020
Deltakere for Italia under EM i friidrett 2022
Giro Utbetaling

Giro Utbetaling (kalles også utbetalingskort, giroutbetaling og advisert giro) er en norsk utbetalingsanvisning. Dette er en oppfordring fra betaler til utstedende bank om å utbetale anvisningens pålydende til mottaker.

En Giro Utbetaling er et verdipapir som sendes til betalingsmottakeren per brevpost. Mottakeren må så levere denne til sin bank (eventuelt postkontor eller post i butikk) for honorering (utbetaling).

Det er Finans Norge (ved Bransjestyre betalingsformidling og infrastruktur) som forvalter reglene for Giro Utbetaling, mens det er Nets som administrerer ordningen (inkludert skriver ut blankettene) på vegne av bankene.

Giro Utbetaling benyttes i de tilfellene hvor en girering forsøkes gjennomført med feil på mottakerens kontonummer, hvor kontonummer ikke fremkommer, eller hvor betaler har bestilt Giro Utbetaling elektronisk.

Utforming av blanketten 
Formular for Giro Utbetaling er forhåndstrykket på vannmerket sikkerhetspapir med følgende opplysninger på blanketten i sort:
 Giro Utbetaling.
 Felt for notering av mottakerens kontonummer.
 Felt for mottakerens underskrift.
 Felt for notering av legitimasjon.
 Felt for siste dato (Gyldig til) beløpet kan heves. Datoen skrives på samme måte som utstedelsesdato, punkt syv.
 Felt for konto. De fire første siffer viser i hvilket konsern oppdraget er utstedt.
 Felt for angivelse av den dato Giro Utbetalingen er utstedt. Datoen er den samme som Nets AS' behandlingsdato, og angis med dag, måned, år (eks. 250199).
 Felt for beløp.
 Felt for blankettnummer ti siffer, starter alltid med åtte.
 Eget fortløpende verdipapirnummer.

Se også 
 eFaktura
 AvtaleGiro
 Sjekk
 Bankremisse
 Giro
 Brevgiro

Referanser

Eksterne lenker 
 Giro utbetaling hos Direktoratet for økonomistyring

Nets
Kongshamn (Berlevåg)

Kongshamn er et ubebodd kultursted i Berlevåg kommune. Det er påvist en mangetuftet ruin på stedet.

Referanser 

Berlevåg
Finnmarks historie